Návrh

## VýnosMinisterstva kultúry Slovenskej republikyz .................... 2009č. MK-

o poskytovaní dotácie zo štátneho rozpočtu na náhradu škody vzniknutej pri dočasnom dovoze predmetu kultúrnej hodnoty na územie Slovenskej republiky

**Ministerstvo kultúry Slovenskej republiky (ďalej len „ministerstvo“) podľa § 7 ods. 13 zákona č. ........../2009 Z. z.** o podmienkach vývozu a dovozu predmetu kultúrnej hodnoty a o doplnení zákona č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov (ďalej len „zákon“):

**§1**
**Účel dotácie**

Dotáciu zo štátneho rozpočtu na náhradu škody vzniknutej pri dočasnom dovoze predmetu kultúrnej hodnoty vysokej vedeckej, historickej, kultúrnej alebo umeleckej hodnoty na prezentačné účely na územie Slovenskej republiky (ďalej len „dotácia“) možno poskytnúť z rozpočtovej kapitoly ministerstva žiadateľovi o dotáciu podľa § 7 odsek 1 zákona na príslušný rozpočtový rok na účely upravené v § 7 odsek 5 zákona.

§2
Podmienky poskytovania **dotácie**

 (1) Žiadateľovi o dotáciu možno poskytnúť dotáciu, ak preukáže, že má zabezpečené krytie nákladov na tú časť škody, na ktorú sa nebude vzťahovať poskytnutie dotácie.

(2) Dotáciu možno poskytnúť žiadateľovi o dotáciu, ktorý je realizátorom projektu. Žiadateľ o dotáciu, ktorý získa dotáciu, ju nesmie previesť na iné právnické osoby alebo fyzické osoby, ak nejde o priamu úhradu výdavkov spojených s realizáciou projektu.

(3) Dotáciu nemožno poskytnúť žiadateľovi,

voči ktorému správca dane eviduje nedoplatky voči štátnemu rozpočtu alebo rozpočtu obce,

ktorý nemá vysporiadané ostatné finančné vzťahy so štátnym rozpočtom a s rozpočtom obcí,

voči ktorému Sociálna poisťovňa eviduje nedoplatky na poistnom na sociálne poistenie a na príspevkoch na starobné dôchodkové sporenie po lehote splatnosti,

voči ktorému zdravotná poisťovňa eviduje nedoplatky na poistnom na povinné verejné zdravotné poistenie po lehote splatnosti.

(4) Organizačný útvar ministerstva, v ktorého vecnej pôsobnosti je administrácia poskytovania dotácie v termíne najneskôr do 1. júna, vypracúva na príslušný rozpočtový rok metodický pokyn pre žiadateľov o poskytnutie dotácie zo štátneho rozpočtu (ďalej len „pokyn“), ktorý schvaľuje minister kultúry Slovenskej republiky.

(5) Pokyn schválený ministrom kultúry Slovenskej republiky sa zverejní na internetovej stránke ministerstva.

§3
Predkladanie žiadosti o poskytnutie dotácie

(1) Dotáciu možno poskytnúť na základe písomnej žiadosti o poskytnutie dotácie (ďalej len „žiadosť“). Termín na predkladanie žiadostí v príslušnom kalendárnom roku
je do 30. júla.

(2) Žiadosť, ktorej vzor je uvedený v prílohe 1 výnosu, musí obsahovať:

vedecký popis projektu/prezentácie,

miesto realizácie projektu/prezentácie,

predmet kultúrnej hodnoty (počet kusov)**, na ktorý sa vzťahuje poskytnutie dotácie**,

**poistnú hodnotu** predmetu kultúrnej hodnoty**,**

časové obdobie prepravy, skladovania, inštalácie a prezentovania predmetu kultúrnej hodnoty,

požiadavky požičiavateľa spojené s prezentovaním predmetu kultúrnej hodnoty,

zmluvy o výpožičkách uzavreté medzi dovozcom a požičiavateľom predmetu kultúrnej hodnoty,

opis prepravy a balenia predmetu kultúrnej hodnoty,

všeobecnú správu o zabezpečení bezpečnostných podmienok pri preprave, skladovaní a prezentácii predmetu kultúrnej hodnoty,

potvrdenie zriaďovateľa inštitúcie o finančnom krytí projektu na zabezpečenie všetkých procesov vedúcich k realizácii projektu,

skúsenosti hlavného organizátora projektu s výstavami prezentujúcimi predmety kultúrnej hodnoty vysokej vedeckej, historickej, kultúrnej alebo umeleckej hodnoty,

doklad o  právnej subjektivite žiadateľa,

doklad o zriadení účtu žiadateľa v banke alebo v pobočke zahraničnej banky,

vyhlásenie žiadateľa o tom, že má vysporiadané finančné vzťahy so štátnym rozpočtom,

potvrdenie správcu dane o tom, že správca dane neeviduje voči žiadateľovi nedoplatky voči štátnemu rozpočtu,

vyhlásenie žiadateľa o tom, že má vysporiadané ostatné finančné vzťahy so štátnym rozpočtom,

vyhlásenie žiadateľa o tom, že nemá nedoplatky voči rozpočtom obcí,

potvrdenie Sociálnej poisťovne o tom, že žiadateľ nemá evidované nedoplatky na poistnom na sociálne poistenie a na príspevkoch na starobné dôchodkové sporenie po lehote splatnosti nie staršie ako tri mesiace,

potvrdenie zdravotnej poisťovne o tom, že žiadateľ nemá evidované nedoplatky na poistnom na povinné verejné zdravotné poistenie po lehote splatnosti nie staršie ako tri mesiace,

iné doklady preukazujúce splnenie podmienok na poskytnutie dotácie.

§ 4
Účinnosť

Tento výnos nadobúda účinnosť ........... 2009.

 Príloha č. 1 k výnosu č. MK-.......................

Vzor

Žiadosť o poskytnutie dotácie 1

na náhradu škody vzniknutej pri dočasnom dovoze predmetu kultúrnej hodnoty na prezentačné účely na územie Slovenskej republiky

(podľa § 7 zákona č. ......./2009 Z. z. o podmienkach vývozu a dovozu predmetu kultúrnej hodnoty a o doplnení zákona č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov)

Evidenčné číslo žiadosti:................................... Dátum doručenia žiadosti:..................

(miesto pre úradný záznam)

|  |
| --- |
| Názov projektu/prezentácie: |
| Vedecký popis projektu/prezentácie: |  |
| Miesto realizácie projektu/prezentácie: |  |
| Predmet kultúrnej hodnoty **(počet kusov), na ktorý sa vzťahuje poskytnutie dotácie: 2** |  |
| **Poistná hodnota** predmetu kultúrnej hodnoty**: 3** |  |
| Časové obdobie prepravy, skladovania, inštalácie a prezentovania predmetu kultúrnej hodnoty: |  |
| Názov **žiadateľa o dotáciu** predmetu kultúrnej hodnoty: |  |
| Sídlo **žiadateľa o dotáciu**(názov ulice, orientačné/súpisné číslo, názov obce/PSČ): |  |
| Právna forma **žiadateľa o dotáciu**:  |  |
| IČO **žiadateľa o dotáciu**: |  |
| Štatutárny orgán **žiadateľa o dotáciu**(meno a priezvisko, funkcia): |  |
| Kontaktná osoba (meno, priezviskotelefón, fax, e-mail): |  |
| Bankové spojenie(číslo účtu, banka, kód - numerický, swiftový): |  |

Vyhlasujem, že údaje uvedené v žiadosti sú pravdivé, presné a úplné. Súhlasím so spracovaním osobných údajov v informačnom systéme a ich zverejnením na účely poskytovania dotácií.

V ......................................... dňa .............................................

|  |  |
| --- | --- |
|  |  |
| Odtlačok pečiatky žiadateľa o dotáciu | Podpis štatutárneho orgánu žiadateľa o dotáciu |

\_\_\_\_\_\_\_\_\_\_

**1** Termín podania žiadosti je do 30. júla v roku, ktorý predchádza roku, v ktorom bude prezentácia realizovaná.

**2** Zoznam predmetov kultúrnej hodnoty, ktoré majú byť prezentované, uviesť v prílohe.

**3** **Poistné hodnoty** predmetu kultúrnej hodnoty **uviesť v prílohe.**

Príloha č. 2 k výnosu č. MK-.......................

OSVEDČENIE MINISTERSTVA KULTÚRY SLOVENSKEJ REPUBLIKY o poskytnutí dotácie

Ministerstvo kultúry Slovenskej republiky týmto osvedčuje, že na predmet kultúrnej hodnoty

uvedený v žiadosti č. ................../..........

bude poskytnutá dotácia vo výške .............. eur

žiadateľovi o dotáciu (názov, názov ulice, orientačné/súpisné číslo, názov obce/PSČ) .............

......................................................................................................................................................

na prezentačnú aktivitu ................................................................................................................

dátum plánovaného výstupu z územia Slovenskej republiky ..................

dátum plánovaného vstupu na územie Slovenskej republiky ..................

na náhradu škody vzniknutej žiadateľovi o dotáciu pri dočasnom dovoze predmetu kultúrnej hodnoty na prezentačné účely na územie Slovenskej republiky.

Toto osvedčenie má platnosť od .................... do .................. .

Miesto a dátum vystavenia osvedčenia:

|  |  |
| --- | --- |
|  |  |
| Meno, priezvisko, funkcia a podpis zodpovedného zamestnanca: | Odtlačok úradnej pečiatkyMinisterstva kultúrySlovenskej republiky: |